Diari Oficial de la Generalitat Valenciana


Sumari del DOGV 3701, del 03-03-2000 (2000/1539)

RESOLUCIÓ de 7 de febrer de 2000, del Servei Territorial d'Indústria i Energia d'Alacant, per la qual s'autoritza la Línia aèria de mitjana tensió 20 kV per a subministrament a planta l'Escandella Cogeneració, a la província d'Alacant, i es declara, en concret, la seua utilitat pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/1539


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 7 de febrer de 2000, del Servei Territorial d'Indústria i Energia d'Alacant, per la qual s'autoritza la Línia aèria de mitjana tensió 20 kV per a subministrament a planta l'Escandella Cogeneració, a la província d'Alacant, i es declara, en concret, la seua utilitat pública. [2000/X1539]
  
L'Escandella Cogeneració, SA, va sol·licitar, mitjançant escrit de 14 de juliol de 1999, davant d'aquest Servei Territorial d'Indústria i Energia d'Alacant, a l'empara d'allò que s'ha disposat en la Llei 54/1997, de 27 de novembre, del Sector Elèctric, i específicament en allò que s'ha estipulat en els articles 8 i 9 del Reglament de la Llei 10/1966, de 18 de març, sobre Expropiació Forçosa i Sancions en Matèria d'Instal·lacions Elèctriques, aprovat pel Decret 2.619/1966, de 20 d'octubre, i regulada mitjançant el Decret 2.617/1966, de 20 d'octubre, sobre autorització d'instal·lacions elèctriques (en vigor d'acord amb el que s'ha establit en la disposició transitòria primera de l'esmentada Llei 54/1997), aprovació de projecte, autorització administrativa i reconeixement, en concret, de la utilitat pública de la Línia aèria de mitjana tensió a 20 kV per a subministrament a planta l'Escandella Cogeneració, a la província d'Alacant.
  
Mitjançant Resolució d'aquest Servei Territorial d'Indústria i Energia, de data 3 de setembre de 1999, es va sotmetre a informació pública l'aprovació de projecte, autorització administrativa i declaració, en concret, d'utilitat pública i la relació concreta i individualitzada de béns i drets afectats, i es publicaren anuncis en el Diari Oficial de la Generalitat Valenciana de data 29 de setembre de 1999, en el Butlletí Oficial de la Província d'Alacant de 25 de setembre de 1999, i al periòdic La Verdad de 21 de setembre de 1999.
  
Vistes les al·legacions formulades al projecte, mitjançant escrits que presenten en aquest Servei Territorial, amb dates 8 i 26 d'octubre de 1999, 5, 11, 12, 17, 23 i 26 de novembre de 1999, i 2 de desembre de 1999, Telefónica de España, respecte de l'encreuament núm. 3, en el qual hi denega l'autorització, ja que considera que, d'acord amb l'article 35.2, l'encreuament no resulta reglamentari perquè es troba a menys de 5 metres del pal de fusta; l'Ajuntament de Monforte del Cid, en el qual sol·licita documentació complementària, i també que es respecte el condicionament establit; l'Ajuntament de Novelda, en el qual manifesta que el desenvolupament urbanístic de l'àrea industrial de Bateig-Salinetes, encara que en l'actualitat està aturat, es veurà afectat per la línia, i sol·licita un traçat alternatiu; el senyor Juan Vicente Giner Martí, respecte de la finca A-MC-82, manifesta que no n'és el titular; el senyor Joaquín del Rey Vivo, respecte de la finca AL-NO-48, en el qual manifesta la seua disconformitat amb el traçat proposat, ja que té prevista la construcció d'un habitatge en l'esmentada parcel·la; el senyor Ulpiano Villarreal Ruiz, respecte de les finques A-NO-40 i A-NO-41, en el qual manifesta la seua disconformitat amb el pas de la línia; el senyor Miguel García Fernández, respecte de les finques AL-NO-54, AL-NO-57, en el qual sol·licita que se l'informe més detalladament sobre l'afecció que se li causarà, i també sobre la tramitació; la senyora Josefa Alberola Santacruz, respecte de les finques A-MC-100 i A-MC-105, manifesta que hi ha un error en la relació de béns i dret sotmesa a informació pública, quant a les afeccions; SAT núm. 8167 Argentina de Novelda, respecte de la finca A-NO-43, en el qual manifesta la seua disconformitat amb l'ocupació dels terrenys sense una compensació consonant; el senyor José Luis Esteve Román, en representació d'Esteve y Máñez Mármoles, SA, respecte de la finca A-NO-19, en el qual manifesta la seua disconformitat amb el traçat ja que interfereix amb una nau industrial ja construïda, i que comportà ja el desviament de la línia de 20 kV existent; el senyor José Luis Esteve Román, el senyor Alfredo López Abad, el senyor Francisco Torregrosa Pastor i la senyora Concepció Pérez Torregrosa, respecte de les finques A-NO-60, A-NO-70, A-MC-73 y A-MC-74, en el qual manifesten la seua disconformitat amb el traçat ja que interfereix una construcció que hi ha en projecte, i sol·liciten que circule en paral·lel i el més pròxim possible a la via del ferrocarril; el senyor Luis Morote Flores, respecte de la finca A-NO-55, en el qual manifesta la seua disconformitat amb el traçat i sol·licita una variant; la senyora Ana María Gras Limiñana, en representació de Societat Agrària de Transformació núm. 6055 raïms El Llano i el senyor José Ignacio Sabater Miralles, respecte de les finques A-MC-124, A-MC-126 i A-MC-115, en el qual manifesten la seua oposició fins que es comprove el possible perjudici que la línia pot ocasionar a les plantacions de raïm de taula; el senyor Luis Alted Álvarez, respecte de la finca A-MC-118, en el qual sol·licita canviar el traçat ajustant-se als camins nord i oest, a fi de perjudicar el menys possible la plantació existent.
  
Vista la contestació de l'Escandella Cogeneració, SA, a les qüestions suscitades, mitjançant escrits de data 27 d'octubre de 1999, 10 i 19 de novembre de 1999 i 22 de desembre de 1999, en els quals posen de manifest quant a les al·legacions presentades per: Telefónica de España, que l'article 35.2 fa referència a edificis, construccions i zones urbanes, i exigeix 5 metres en punts accessibles a les persones i quatre en punts no accessibles. La zona en la qual s'ubica el pal no correspon a les indicades, i, d'altra banda, un pal es considera com a punt no accessible a les persones. Tanmateix, independentment d'això, s'ha traçat la nova catenària, corresponent als càlculs exactes. Realitzant els càlculs exactes, el paràmetre de la catenària que s'utilitzarà serà de h=1290, en lloc de h=1200 utilitzat en primera aproximació. Amb aquesta nova catenària es redueix lleugerament la fletxa i es compleix la condició imposada; Ajuntament de Monforte del Cid, que tant l'Estudi de Seguretat i Salut, com el pressupost de la línia, s'inclouen en el projecte presentat al Servei Territorial d'Indústria i Energia d'Alacant. Els suports recularan en el replantejament final 5 metres dels eixos dels camins i 10,5 metres dels eixos de les senderes. Aquesta disposició perjudicarà els propietaris de les parcel·les, ja que pot obligar a la tala d'algun arbre i impedeix la circulació per dins de la parcel·la de la maquinària agrícola. En les interseccions dels camins, els suports, en el replantejament final, guardaran una reculada de 10 metres respecte dels eixos dels camins que hi confluïsquen. S'instal·laran plaques d'indicació de perill en tots els suports com recomana l'article 12.7 del vigent Reglament de Línies Elèctriques Aèries d'Alta Tensió. El suport més pròxim a Pozoblanco disposarà de xapa antiescalament fins a 2 metres d'altura. Una vegada replantejats els suports, s'avisarà els Serveis Tècnics Municipals perquè n'efectuen la comprovació; Ajuntament de Novelda, que, tal com se sol·licita, les torretes guardaran una reculada de 3 metres de l'eix del camí. El traçat adoptat en el projecte s'establí d'acord amb el que s'ha disposat en la Declaració d'Impacte Ambiental dictada per la Direcció General per al Desenvolupament Sostenible de la Conselleria de Medi Ambient de la Generalitat Valenciana, amb data 20 de maig de 1999. En la dita resolució s'aprovava el traçat en què la línia se situarà el més pròxima possible a vies de comunicació com són la carretera Petrer-Novelda i la via de tren. S'argumentava que es tracta de zones que per la proximitat de vehicles i altres mitjans de transport creen una barrera que evita la freqüentació d'aus. D'aquesta forma es minimitzava el major impacte mediambiental que és la possible electrocució i col·lisió d'aus sobre la línia. La variant plantejada obliga a allunyar-se de la recomanació explícita (pròxima a les vies de comunicació) per a fer-la passar per zones forestals, incrementant-se així notablement l'impacte mediambiental exposat per la Conselleria. La variant obligaria a realitzar una nova estimació d'impacte ambiental per part de la Conselleria, que molt probablement resultaria negativa, ja que s'allunya de les seues instruccions. D'altra banda, el vigent Reglament de Línies Elèctriques Aèries d'Alta Tensió, en l'article 35.2 disposa que "queda autoritzada l'estesa aèria de línies elèctriques d'alta tensió en les zones de reserva urbana amb pla general d'ordenació legalment aprovat i en zones i polígons industrials amb pla parcial d'ordenació aprovat, i també en els terrenys del sòl urbà compresos dins del nucli urbà de la població en municipis que manquen d'ordenació". En cas del futur desenvolupament industrial de la zona, la línia facilitaria subministrament elèctric en mitjana tensió, i podria fer-se en qualsevol subterrània. Per tot això, la variant plantejada no resultaria viable ja que incrementa l'impacte mediambiental i, d'altra banda, el traçat actual no xoca amb el futur desenvolupament industrial de la zona; el senyor Juan Vicente Giner Martí, que es procedirà a corregir els errors continguts en la relació de béns i drets afectats sotmesa a informació pública; el senyor Joaquín del Rey Vivo, que el traçat que s'ha sotmès a informació pública és el que, a priori, reuneix les millors condicions tècniques per a la realització de la construcció de la línia elèctrica. No obstant això, encara que en la mesura que siga possible s'intenta evitar l'estesa de línies elèctriques sobre edificis o construccions, no hi ha en el Reglament Tècnic de Línies Elèctriques Aèries d'Alta Tensió prohibició per a construir davall, sempre que es complisquen les distàncies mínimes que estableix l'article 35.2 de l'esmentat reglament, entre els conductors de la línia elèctrica i, en aquest cas concret, l'habitatge que es pretén construir; distància que en tot cas no podrà ser inferior a quatre metres; el senyor Ulpiano Villarreal Ruiz, que el traçat que s'ha sotmès a informació pública és el que, a priori, reuneix les millors condicions tècniques per a la realització de la construcció de la línia elèctrica. No resulta procedent variar el dit traçat per la disconformitat d'un o de diversos propietaris, que pretenen d'aquesta forma afectar tercers fins al moment no implicats. D'altra banda, l'article 52 de la Llei 54/1997, de 27 de novembre, del Sector Elèctric, estableix genèricament la declaració d'utilitat pública de les instal·lacions elèctriques de generació, transport i distribució d'energia elèctrica; el senyor Miguel García Fernández, que en el Servei Territorial d'Indústria i Energia, situat al carrer Churruca, núm. 29, d'Alacant, té a la seua disposició el projecte complet. No obstant això, la finca AL-NO-54, corresponent a la parcel·la núm. 87 del polígon 7, es veurà afectada per 25 metres lineals de vol i no s'ubicarà cap suport; i la finca AL-NO-57, corresponent a la parcel·la 54 del polígon 6, per 70 metres lineals i cap suport. Se sol·licità, davant d'aquest Servei Territorial d'Indústria i Energia, la declaració, en concret, d'utilitat pública de la línia elèctrica indicada, als efectes previstos en la Llei 54/1997, de 27 de novembre, del Sector Elèctric. La dita declaració portarà implícita en tot cas, tal com estableix l'article 54 de l'esmentada llei, la necessitat d'ocupació dels terrenys afectats i implicarà la urgent ocupació als efectes de l'article 52 de la Llei d'Expropiació Forçosa; tot això, sense perjudici que, en qualsevol moment de la tramitació, es pot arribar al mutu acord amb el propietari i no haver de prosseguir l'expedient d'expropiació. Com a contraprestació a la imposició d'una servitud de pas de energia elèctrica sobre la seua finca, se li oferiran les quantitats que es consideren adequades; a l'hora d'establir les valoracions, es tenen en compte distints aspectes, com ara la naturalesa del terreny, els possibles perjudicis o danys que s'hi puguen ocasionar tant per l'establiment de la línia en la finca, com per la realització de l'obra. Aquestes quantitats, en cas de no haver-se firmat amb anterioritat el mutu acord, s'oferiran en el moment de l'alçament d'actes prèvies a l'ocupació, dins ja de l'expedient d'expropiació. De tota manera, la fase d'al·legacions no és el tràmit adequat per a oferir ni justificar indemnitzacions o preus justos, sinó que en el moment procedimental oportú, si arribara el cas, l'administració li demanarà el corresponent full de apreciació, en el qual concrete el valor en què estime la servitud imposada; la senyora Josefa Alberola Santacruz, que la parcel·la afectada pel projecte és la 284 del polígon 1 del terme municipal de Monforte del Cid, i no la 285 com apareixia en la relació de béns i drets afectats publicada; SA.T. núm. 8167 Argentina de Novelda, que personal autoritzat es posarà en contacte amb el propietari per a oferir-li les quantitats que estimen adequades per la imposició de servitud sobre la seua finca. A l'hora d'establir les valoracions es tenen en compte distints aspectes, com ara la naturalesa del terreny, els possibles perjudicis o danys que s'hi puguen ocasionar tant per l'establiment de la línia en la finca, com per la realització de l'obra. Aquestes mateixes quantitats, en cas de no haver-se firmat amb anterioritat el mutu acord, tornaran a oferir-se en el moment de l'alçament d'actes prèvies a l'ocupació, dins ja de l'expedient d'expropiació. De tota manera, aquest no és el tràmit adequat per a oferir ni justificar indemnitzacions o preus justos, sinó que en el moment procedimental oportú, si arribara el cas, l'administració li demanarà el corresponent full d'apreciació, en el qual concrete el valor en què estime la servitud imposada; el senyor José Luis Esteve Román, en representació d'Esteve y Máñez Mármoles, SA, que la nau ja realitzada sí que apareix en el projecte de la línia; concretament, en la planta entre els suports 8 i 9 apareix l'esmentada construcció. En visita realitzada a l'emplaçament de l'encreuament núm. 9, s'observa que continua en les condicions indicades en el projecte, i no s'ha desviat la línia creuada com indica l'al·legació. El al·legador s'ha confós d'obertura i analitza el que passa en l'obertura 7-8, quan la nau i la línia desviada corresponen a l'obertura 8-9, on apareix la línia desviada; el senyor José Luis Esteve Román, el senyor Alfredo López Abad, el senyor Francisco Torregrosa Pastor i la senyora Concepción Pérez Torregrosa, que el traçat que s'ha sotmès a informació pública s'establí d'acord amb el que s'ha disposat en la Declaració d'Impacte Ambiental dictada per la Direcció General per al Desenvolupament Sostenible de la Conselleria de Medi Ambient de la Generalitat Valenciana amb data 20 de maig de 1999. No obstant això, encara que en la mesura del que siga possible s'intenta evitar l'estesa de línies elèctriques sobre edificis o construccions, no hi ha en el Reglament Tècnic de Línies Elèctriques d'Alta Tensió prohibició per a construir, sempre que es complisquen les distàncies mínimes que estableix l'article 35.2 de l'esmentat reglament, entre els conductors de la línia elèctrica i, en aquest cas concret, la construcció que es pretén realitzar; distància que, en tot cas, no podrà ser inferior a quatre metres; el senyor Luis Morote Flores, que els suports que limiten l'obertura que actualment vola sobre la parcel·la 21 del polígon 7 de Novelda, es troben al costat de camins, per tant, la instal·lació dels pals i també l'estesa de la línia no provoquen perjudicis en la plantació de la vinya. La línia presenta una altura molt superior a la reglamentària, i no causa cap incomoditat per al cultiu de la vinya. Els perjudicis seran mínims ja que els suports que cal instal·lar estaran al costat de camins, i no serà necessari l'accés a l'interior de la parcel·la de la maquinària més enllà de 3 metres de distància del camí (distància fixada per l'Ajuntament de Novelda). D'altra banda, la proposta de modificar el traçat de la línia de manera que vole sobre el límit nord de la parcel·la, planteja una sèrie de problemes tècnics. Atés que aquest vol es troba dins d'una llarga alineació, l'alteració de la situació d'un suport fora de la línia implica el reestudi de tots els suports restants, ja que variarien obertures, i també punts concrets d'emplaçament, la qual cosa afecta uns altres propietaris. La mateixa semàntica de la paraula línia implica que una línia elèctrica ha de ser el més recta possible, i no seria possible de cap manera perfilar totes les parcel·les que es volen pels seus límits. L'alteració del traçat resulta d'una banda innecessària, i d'una altra modifica de forma important la disposició de suports; la senyora Ana María Gras Limiñana, en representació de Societat Agrària de Transformació núm. 6055 raïms El Llano i el senyor José Ignacio Sabater Miralles, que la imposició de la servitud de pas d'energia elèctrica no impedirà al propietari del predi servent continuar el normal desenvolupament de les faenes agrícoles. Una vegada realitzada l'obra, la finca quedarà en les mateixes condicions d'explotació que té actualment; el senyor Luis Alted Álvarez, que els suports estan situats al costat de límits, abancalaments o camins, de manera que el perjudici causat es mínim. D'altra banda, l'altura que presenta el conductor més baix en les condicions més desfavorables és sempre superior a 10 metres, molt per damunt d'allò estrictament reglamentari. Per tot això, les actuacions influeixen mínimament sobre l'activitat agrícola de la parcel·la. D'altra banda, l'ajuntament de Novelda prohibeix expressament la situació de suports en camins, i exigeix una distància mínima de tres metres, amb la qual cosa els suports disposats quedarien tots dins de la parcel·la, sense coincidir amb límits, i obstaculitzant més els treballs agrícoles. La proposta de modificar el traçat de la línia de forma que vole sobre els límits nord i oest de la parcel·la, planteja una sèrie de problemes tècnics. Atés que aquest vol es troba dins d'una llarga alineació, l'alteració de la situació d'un suport fora de la línia implica el reestudi de tots els suports restants, ja que variarien obertures i vols, i també punts concrets d'emplaçament, la qual cosa afecta altres propietaris. La mateixa semàntica de la paraula línia, implica que una línia elèctrica ha de ser el més recta possible, i no es podria de cap manera perfilar totes les parcel·les que es volen pels seus límits. L'alteració del traçat resulta d'una banda innecessària, i d'una altra modifica de manera important la disposició de suports i vols. Amb tot això no es justifica el canvi de traçat.
  
Vist el que s'ha disposat en la Llei 54/1997, de 27 de novembre, del Sector Elèctric, i específicament en allò que s'ha estipulat en els articles 8 i 9 del Reglament de la Llei 10/1966, de 18 de març, sobre Expropiació Forçosa i Sancions en Matèria d'Instal·lacions Elèctriques, aprovat pel Decret 2.619/1966, de 20 d'octubre, i regulada mitjançant Decret 2.617/1966, de 20 d'octubre, sobre autorització d'instal·lacions elèctriques (en vigor d'acord amb el que s'ha establit en la disposició transitòria primera de l'esmentada llei 54/1997).
  
Aquest Servei Territorial resol:
  
Autoritzar la instal·lació, aprovar el projecte i declarar, en concret, la utilitat pública sol·licitada per l'Escandella Cogeneració, SA, d'acord amb el projecte línia aèria de mitjana tensió a 20 kV per a subministrament a planta l'Escandella Cogeneració, a la província d'Alacant, d'acord amb les condicions següents:
  
1. En tot moment haurà de complir-se tot el que s'estableix en la Llei 54/1997, de 27 de novembre, del Sector Elèctric, i també en el Reglament Tècnic de Línies Elèctriques Aèries d'Alta Tensió, aprovat pel Decret 3.151/1968, de 28 de novembre.
  
2. El termini per a la posada en marxa de la instal·lació que s'autoritza serà de divuit mesos a partir de la data de l'ocupació real de les finques afectades.
  
3. La instal·lació que s'autoritza mitjançant la present resolució haurà de realitzar-se d'acord amb el projecte denominat Línia aèria de mitjana tensió a 20 kV per a subministrament a planta l'Escandella Cogeneració, a la província d'Alacant, i la resta de la documentació tècnica presentada, i quedarà especificat en les següents dades bàsiques:
  
Lloc de la instal·lació: província d'Alacant, als termes municipals de Petrer, Novelda, Monforte del Cid i Agost.
  
Longitud: 13.428 m. Conductors: alumini-acer LA-180, OPGW.
  
Nombre d'obertures: 64. Tensió: 20 kV.
  
Nombre de suports: 65. Tipus de suports: metàl·lics.
  
Pressupost: quaranta-tres milions nou-centes seixanta-dues mil tres-centes cinquanta-sis (23.516.633) pessetes.
  
4. Per a introduir modificacions que afecten les dades bàsiques a què fa referència la condició 3a, caldrà tenir autorització d'aquest servei territorial.
  
5. Una vegada finalitzades les obres d'instal·lació, s'efectuaran els assajos i les proves oportunes, i s'informarà en un termini de 48 hores de la realització d'aquests al servei territorial.
  
6. Aquest servei territorial aprovarà també les condicions concretes d'aplicació del projecte i introduirà les modificacions de detall que resulten convenients.
  
7. L'Escandella Cogeneració, SA, donarà compte de l'acabament de la instal·lació a aquest Servei Territorial per al reconeixement definitiu i l'alçament de l'acta de posada en marxa; sense aquest requisit no hi podran entrar en funcionament. Per a això, s'aportarà en aquest Servei Territorial un certificat final d'obra firmat per tècnic superior competent i visat pel col·legi oficial corresponent, en el qual conste que la construcció i el muntatge siguen efectuats d'acord amb la normativa tècnica vigent que els siga d'aplicació, acompanyat de la documentació corresponent a les proves i els assajos realitzats.
  
8. Aquest servei territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades i una altra causa excepcional que ho justifique legalment.
  
De conformitat amb el que s'ha disposat en la Llei 54/1997, de 27 de novembre, del Sector Elèctric, la present autorització, i la declaració en concret d'utilitat pública de la instal·lació, porta implícita la necessitat d'ocupació dels béns i drets afectats i n'originarà la urgent ocupació. Els indicats béns i drets són els inclosos en la relació que es publicà en el Diari Oficial de la Generalitat Valenciana de data 29 de setembre de 1999, en el Butlletí Oficial de la Província d'Alacant de 25 de setembre de 1999, i al periòdic La Verdad de 21 de setembre de 1999.
  
La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres necessaris per a la realització de les obres de la instal·lació.
  
Contra la present resolució podrà interposar-se recurs d'alçada davant el director general d'Indústria i Energia de la Conselleria d'Indústria i Comerç de la Generalitat Valenciana, en el termini d'un mes, comptat des del dia de la notificació de la resolució, de conformitat amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; tot això sense perjudici de la continuació de l'expedient, atesa l'executivitat de la resolució que ara es dicta, per disposar-ho així l'article 56 de l'esmentada llei.